Ahom (språk)

Ahom er et nesten utdødd Tai-språk, som ble talt av Ahomfolket som regjerte i den østlige delen av Brahmaputra-dalen i den indiske delstaten Assam mellom det 13. og 18. århundre. Språket er klassifisert i den nordvestlige undergruppe av sørvestlige Tai-språk, som omfatter blant annet Shan, Khamti og Thai. Etterhvert som Ahomregentene i området ble assaimilert av de mer tallrike assamesere, erstattet det indo-ariske språket assamesisk gradvis Ahom som talt språk, en prosess som var fullført i det 19. århundre. I 2000 var Ahom bare kjent av omkring 200 prester i den tradisjonelle Ahom-religionen og bare for seremoniell og rituell bruk.

Tai-språk
Assam